Document ID: 31995R3061

31995R3061
L 327/1
SLUŽBENI LIST EUROPSKE UNIJE
22.12.1995.
UREDBA VIJEĆA (EZ) br. 3061/95
od 22. prosinca 1995.
o izmjeni Uredbe (EZ) br. 992/95 o carinskim kvotama Zajednice za određene proizvode poljoprivrede i ribarstva podrijetlom iz Norveške te o upravljanju tim kvotama
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113.,
uzimajući u obzir prijedlog Komisije,
budući da su na temelju odredaba Uredbe (EZ) br. 992/95 (1) otvorene carinske kvote Zajednice za određene proizvode poljoprivrede i ribarstva podrijetlom iz Norveške; budući da su kvote dodijeljene u skladu sa Sporazumom između Europske ekonomske zajednice i Kraljevine Norveške sklopljenim 14. svibnja 1973. (2); budući da je, nakon pristupanja Španjolske i Portugala Zajednici, sklopljen Sporazum u obliku razmjene pisama između Zajednice i Norveške, odobren Odlukom 86/557/EEZ (3);
budući da je gore navedeni Sporazum izmijenjen ili dopunjen Sporazumom o Europskom gospodarskom prostoru i bilateralnim Sporazumom u obliku razmjene pisama s Norveškom te odobren Odlukom 93/737/EZ (4);
budući da se nakon pristupanja Austrije, Finske i Švedske gore navedene kvote moraju prilagoditi kako bi se, između ostalog, uzeli u obzir postojeći trgovinski aranžmani između Austrije, Finske i Švedske s jedne strane i Norveške s druge strane, koji se odnose na proizvode ribarstva;
budući da je stoga između Europske zajednice i Kraljevine Norveške sklopljen Dodatni protokol gore navedenom Sporazumu, odobren Odlukom 95/312/EZ (5), budući da se na temelju tog Protokola Zajednica obvezala svake godine i podložno određenim uvjetima otvoriti carinske kvote Zajednice po nultoj stopi carine za izvjestan broj proizvoda ribarstva podrijetlom iz Norveške;
budući da se sukladno tome predmetne carinske kvote trebaju otvoriti od 1. siječnja do 31. prosinca svake godine; budući da se te povlastice nisu mogle primjenjivati prije 1. srpnja ove godine i stoga, iznimno za 1995., treba predvidjeti otvaranje kvota za razdoblje od 1. srpnja do 31. prosinca, ali u njihovom cjelokupnom godišnjem opsegu;
budući da je između Europske zajednice s jedne strane i Kraljevine Norveške s druge strane sklopljen Sporazum u obliku razmjene pisama za određene proizvode poljoprivrede, odobren Odlukom 95/582/EZ (6); budući da se u gore navedenom Sporazumu Zajednica obvezala od 1. siječnja 1995. otvoriti godišnje carinske kvote Zajednice po nultoj carinskoj stopi za određene proizvode poljoprivrede iz Norveške,
DONIJELO JE OVU UREDBU:
Članak 1.
Uredba (EZ) br. 992/95 mijenja se kako slijedi:
1.
U članku 1., stavak 3. zamjenjuje se slijedećim:
„3. Primjenjuje se Protokol o definiciji pojma ‚proizvoda s podrijetlom’ i načinima administrativne suradnje (7) priložen Sporazumu između Europske ekonomske zajednice i Kraljevine Norveške, kako je izmijenjen odredbama članka 3. Dodatnog protokola Sporazumu.
2.
Prilozi I. i II. zamjenjuju se prilozima I. i II. ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Prilog I. primjenjuje se od 1. siječnja 1995. ili tijekom razdoblja navedenog u Prilogu I.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. prosinca 1995.

Labels: 10
3
18
6